তালশাঁস বিক্রেতা দড়িপাড়া এলাকার উজ্জল মিয়া জানান, তারা নকলার ধনাকুশা, ছতরকোণা, ডাকাতিয়াকান্দা, গজারিয়াসহ জেলার বিভিন্ন এলাকা থেকে গাছ চুক্তি তাল কিনে আনেন। গাছের মালিকদের কাছ থেকে প্রতিটি তালের পাইকারি কিনা দাম ৫ টাকা থেকে ৭ টাকা। আর পরিবহণ ও গাঠ থেকে তাল পাড়ার খরচ নিয়ে প্রতিটি তালের খরচ পড়ে ৭ টাকা থেকে ৯ টাকা। সে জানায়, থানার সামনে জালাল ও উজ্জল যৌথভাবে তালর শাঁস বিক্রির দোকান দিয়েছেন। সারা দিন গরম থাকলে দৈনিক সাড়ে ৪ হাজার টাকা থেকে ৭ হাজার টাকার তালের শাঁস তারা বিক্রি করতে পারেন। এতে প্রতিদিন তাদের লাভ হয় দেড় থেকে ২ হাজার টাকা। দিনের শেষে লাভের টাকা ভাগাভাগি করে নিয়েও তাদের সংসার ও ছেলে মেয়ের লেখা-পড়ার খরচ চলে যায়।